《投老归田承敬则陈兄有诗见寄依韵奉答》
元代·刘崧

莫怪经年相见稀，閒心已逐野云归。花间旧酿荼䕷酒，松下新裁薜荔衣。

山树晓晴黄鸟并，野塘春涨白鱼肥。怜君坐病吟成癖，天上何人识少微。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。